b'\n_START_ARTICLE_\nAirborne Systems\n_START_PARAGRAPH_\nAirborne Systems on yhdysvaltalainen laskuvarjojen valmistaja._NEWLINE_Yhti\xc3\xb6 on muodostunut monien alan yhti\xc3\xb6iden sulaumisten tuloksena. Vuonna 1919 Leslie Irvin teki ensimm\xc3\xa4isen vapaapudotushypyn ja perusti Irvin Airchute Companyn, josta nykyinen yritys sai alkunsa._NEWLINE_Yhti\xc3\xb6n p\xc3\xa4\xc3\xa4tuote ovat sotilaslaskuvarjot, mutta se valmistaa my\xc3\xb6s heittoistuinten laskuvarjoja, lentokoneiden jarruvarjoja ja jopa esimerkiksi ESA:n Huygens-luotaimen laskuvarjon (laskeutuminen 2004 Saturnuksen Titan-kuuhun). Yhti\xc3\xb6 avusti 1950-luvun lopulta alkaen CIA:n vakoilusatelliittien (alkaen Discoverer 13) ilmasieppauksissa (laskuvarjolla lasketuva filmikapseli otetaan lentokoneen kyytiin). Lentokoneiden sy\xc3\xb6ksy/lattakierteen pys\xc3\xa4ytt\xc3\xa4vi\xc3\xa4 laskuvarjoja on my\xc3\xb6s yhti\xc3\xb6n valikoimassa._NEWLINE_Suomen armeija aloitti vuonna 2010 yhti\xc3\xb6n Suomessa T11-koodilla nimettyjen laskuvarjojen k\xc3\xa4yt\xc3\xb6n. Varjo korvasi vuonna 2011 T10-varjon, joka oli otettu k\xc3\xa4ytt\xc3\xb6\xc3\xb6n 1960-luvulla.'